Aias Oileos - Wikipedia

# Aias Oileos

### Diwar Wikipedia, an holloueziadur digor

Kasandra krog er Palladion, da c'houlenn gwarez, hag Aias ouzh he diframmañ dioutañ. Diabarzh ur gib attek gant dremmoù ruz, gant livour Kodros, war-dro 440-430 kent J.-K., Mirdi al Louvre
Poseidon o lazhañ Aias Vihan .

Aias Oileos ( Αἴας Ὀϊλῆος, Aias Oïlễos e gregach), a oa mab da Oileos, roue Lokris, hag unan eus harozed brezel Troia. A-wezhioù e vez graet Aias vihan anezhañ abalamour ma oa bihanoc'h a vent eget an haroz all Aias Telamonios, lesanvet Ajas Veur

## [kemmañ] Mojenn

Aias a oa unan eus ar bleustrerien o doa goulennet dimeziñ gant Elena. Pa voe skrapet hounnezh gant Paris e c'houlennas ar roue Menelaos skoazell digantañ da adkemer e vaouez. Mont a reas d'e heul betek kêr Priam.

E-pad preizhadenn Troia e wallas Kasandra, belegez Atena, a oa o c'houlenn gwarez digant an doueez. Hervez ar vojenn eo abalamour d'an torfed-se e oa savet droug en doueez ouzh an Akeaned e-pad o distro.

War e hent en-dro da Lokris), e voe graet peñse gant Aias e-pad ur barrad gwallamzer kaset gant an doueez Atena. En em dennañ a reas war ur roc'h ha mallozhiñ an doueed. Kastizet e voe e vallozhioù raktal, ha lonket e voe gant ar mor. Gant Tetis e voe beziet e Mikenai.

Evel Akilles e kreder emañ o vevañ, goude e varv, en Enez Wenn (Leuke hiziv an deiz), e genou an Danav.

Azeulet e veze Aias eveltañ ivez gant Lokrisiz kêr Opus. Kavet e veze e skeudenn war o fezhioù moneiz hag en enor dezhañ e laoskent atav ul lec'h goullo en o arme.

Sofokles en doa savet ur pezh-c'hoari diwar e benn hag a zo kollet hiziv.

## [kemmañ] Mammennoù

- Apollodoros, Biblioteka (Levraoueg) lenn enlinenn (III, 10, 8), Epitome lenn enlinenn(III, 11 ; V, 22 ha 25 ; VI, 29).
- Arktinos ar Miletad, Ἰλίου πέρσις (Ilíou pérsis en henc'hresianeg, da lâret eo : Preizhadenn Troia) lenn enlinenn.
- Homeros, Ilias lenn enlinenn, Odiseia lenn enlinenn (IV, 499-511).
- Caius Julius Hyginus, Mojennoù lenn enlinenn (XCVII ; CXVI).
- Paosanias, Deskrivadenn Bro-C'hres lenn enlinenn (I, 15 ; III, 19 ; V, 11 ; V, 19 ; X, 26 ; X, 31).
- Quintus ar Smirnead, Heuliad Homeros lenn enlinenn (XII ; XIII ; XIV).
- An distroioù lenn enlinenn .
- Trifiodoros, Kemeredigezh Troia lenn enlinenn (gw. 165 ha 647).
- Virgilius, Meurgan Eneas lenn enlinenn (I, 40-45).

Adtapet diwar "http://br.wikipedia.org../../../a/i/a/Aias_Oileos_1170.html"

Rummadoù ar bajenn: Mojennoù Hellaz

##### Views

- Pennad
- Kaozeadenn
- Stumm a-vremañ pe stumm red

##### Kemer perzh

- Skoazell
- Porched ar gumuniezh
- Tavarn
- Roadoù

##### Klask

##### E yezhoù all

- Български
- Česky
- Deutsch
- Ελληνικά
- English
- Español
- Suomi
- Français
- Magyar
- Italiano
- 日本語
- Lietuvių
- Română
- Русский
- Українська